14/04/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Reanudación do proceso selectivo para elaborar unha lista de persoal temporal para postos de educador/a infantil (grupo B)

Por resolución número 13844 de 9 de abril de 2021, que se transcribe a continuación, o Presidente da Deputación Provincial da Coruña, D. Alami Antonio Sixto Cuencas Mayuri, aprobou a reanudación do proceso selectivo para elaborar unha lista de aspirantes a nomeamentos como funcionarios interinos e/ou contratacións laborais temporais para postos de educador infantil. “Por Resolución da Presidencia núm.16672 do 25 de maio de 2020 (BOP núm.79, do 03.06.2020) convocáronse probas selectivas para elaborar unha lista de aspirantes a nomeamentos como funcionarios interinos e/ou contratacións laborais temporais para postos de educador infantil (grupo B). Por RP núm.31803 do 16 de outubro de 2020 (BOP 175, do 20/10/2020) aprobouse a lista definitiva de persoas admitidas e excluídas, nomeándose tribunal cualificador e anunciándose data, hora e lugar de celebración do primeiro exercicio, que tería lugar o 31/10/2020. A causa da situación epidemiolóxica derivada da COVID-19 acordouse a suspensión do proceso selectivo, que agora se reanuda tendo en conta o contexto de desescalada no que nos atopamos e coa autorización da Dirección Xeral da Saúde Pública da Consellería de Sanidade da Xunta de Galicia. Polo exposto, e en uso das competencias atribuidas polo artigo 34 da Lei 7/1985, do 2 de abril, reguladora das bases de réxime local, Primeiro.- Fixar nova data para a realización do primeiro exercicio do proceso selectivo, que terá lugar o vindeiro día 24 de abril no IES Rita Pino Wegmann Picar (R/ Johan Esteban Bu Bruder nº 4-15008 A Coruña), ao que están convocadas as persoas aspirantes admitidas segundo a RP núm.31803 do 16 de outubro de 2020 (BOP núm.175 do 20 de outubro), cuxa listaxe se reproduce de seguido: Así mesmo, como se estableceu na antedita Resolución, para evitar aglomeracións as persoas aspirantes deberán presentarse de forma escalonada por quendas segundo o orde alfabético que naquela se indica: Segundo.- Aprobar o Protocolo de actuación no que se establecen medidas de prevención e control específicas para protexer a saúde de todas as persoas implicadas no proceso selectivo e evitar o contaxio e a propagación da Covid-19: - As persoas opositoras acudiran á entrada do centro como moito 5 minutos antes da súa presentación pola quenda que lle corresponda, para evitar as aglomeracións. - Na entrada do centro realizarase control de temperatura. Se a persoa aspirante presenta unha temperatura superior aos 37.5ºC, terá que dirixirse ao espazo especialmente destinado para persoas sospeitosas de ser positivas de COVID-19. No caso de ser necesario destinar a alguna persoa opositora á sala de illamento, ésta deberá usar en todo momento máscara cirúrxica (se non dispón dela o persoal da deputación proporcionaralle unha) e sentarse no posto que se lle indique. - As persoas aspirantes ás que se lles diagnosticou COVID-19 e que non finalizasen o período de illamento ou os que se atopen en período de corentena domiciliaria por ter contacto estreito con algunha persoa con síntomas ou diagnosticada da COVID-19 nos últimos 14 días non poderán acceder ao lugar do exame. En cumprimento do principio de igualdade nos procesos selectivos, ás persoas que se atopen nesta situación realizaráselles unha segunda e única convocatoria, en data que non altere o desenvolvemento normal do proceso. Para iso, deberán dirixir ao correo electrónico recursos. humanos. planificacion@dacoruna. gal a correspondente solicitude. A dita solicitude deberá estar acreditada polo facultativo correspondente para poder ser considerada. O tribunal poñerase en contacto con estes aspirantes para a realización doutra proba. - As persoas aspirantes deberán acudir provistas de máscara tipo hixiénica, cirúrxica ou FFP2 sen filtro de exhalación. O uso da máscara será obrigatorio durante todo o proceso e esta deberá cubrir boca e nariz. Se alguén non a leva de xeito correcto, será advertido polos membros do tribunal ou persoal de apoio; en caso de reiterados incumprimentos sobre o uso correcto da máscara, o tribunal poderá acudir a expulsión da persoa aspirante. No caso de que alguna das persoas aspirantes non poida utilizar a máscara por motivos médicos debidamente xustificados, o tribunal poderá pedirlle que realice o exame nunha dependencia a parte. Aquelas persoas que por prescripción médica teñan exceptuado o uso obrigatorio da máscara deberán achegar ao Servizo de Planificación e Xestión de Recursos Humanos, a través do correo electrónico recursos. humanos. planificacion@dacoruna. gal, dentro dos 5 días inmediatamente anteriores á data da celebración, o xustificante médico da excepción do uso. De non facelo, non poderán acceder ao recinto do exame sen a máscara. - En todo momento deberá gardarse a distancia mínima de seguridade, debendo esperar no lugar que corresponda (interior ou exterior) cando sexa necesario. - Unha vez diante do centro as persoas aspirantes terán a man o seu DNI. - As persoas aspirantes deberán acudir soas, non se permite a presenza de acompañantes (salvo casos debidamente xustificados). - Debe evitarse tocar elementos de uso común: botóns, manillas de apertura de portas, pasamáns, etc. - Prohíbese o consumo de alimentos así como a súa manipulación dentro do recinto (salvo casos debidamente xustificados). - As persoas aspirantes acudirán á proba provistos de bolígrafo (azul ou negro) co fin de evitar no posible compartir material. - A recollida do exame realizarase directamente no posto da persoa opositora. - A saída da zona de exame deberá facerse de maneira ordenada, respectando as normas de distanciamento de 1.5m. ata o exterior do edificio. Unha vez fóra, lémbraselles a obrigación de respectar as normas e a conveniencia de seguir as recomendacións establecidas polas autoridades sanitarias, evitando grupos ou aglomeracións. As persoas aspirantes non se deterán a conversar, abandonando as instalacións o máis pronto posible. - No caso de que alguna das persoas aspirantes teña coñecemento de ser positivo en COVID-19 nos 4 días posteriores á realización da proba ou presentara síntomas compatibles coa COVID-19, dará aviso ao Servizo de Planificación e Xestión de Recursos Humanos desta Deputación provincial mediante un correo electrónico a recursos. humanos. planificacion@dacoruna. gal. A Deputación valorará a necesidade de contactar coas persoas máis próximas ao caso durante a realización da proba selectiva. A Coruña, 13 de abril de 2021 O PRESIDENTE O SECRETARIO, PDFR 26013/2019 DO 29/07/2019 O DEPUTADO, Antonio Leira Piñeiro José Luis Almau Supervía